Comandante Arian
2018-11-27 00:00 - 23:59 (Europe/Madrid) | Cinema Truffaut
La nova pel·lícula de la guanyadora del Gaudí i el Premi Ciutat de Barcelona, Alba Sotorra
Després de guanyar el Gaudí i el premi Ciutat de Barcelona per Game over, Alba Sotorra s’apropa a la realitat de les milicianes sirianes i la seva revolució feminista. Aryan i Boharin són dues dones sirianes de 30 anys i que fa quinze que viuen immerses en una guerra que sembla no tenir fi. Són les comandants de l’exèrcit que més èxits ha aconseguit en la lluita contra l’Estat Islàmic (ISIS) al nord de Síria: les Unitats de Defensa de la Dona. El documental explora íntimament les motivacions rere la seva lluita desesperada.

Llibràlegs IV (Biblioteca Ernest Lluch)
2018-11-28 00:00 - 23:59 | Biblioteca Ernest Lluch
Una experiència teatral a les biblioteques i en clau femenina amb textos de Marta Buchaca, Clàudia Cedó, Daniela Feixas i Carla Torres
Tornen els Llibràlegs, en una nova edició, que ja serà la quarta. Es manté l’esperit del projecte inicial: proposta de teatre íntim en format alternatiu, on s’enllacen quatre històries breus entre dues actrius que interpreten vuit personatges diferents. La trobada és en una biblioteca, on el poder dels llibres i les emocions vinculades a la paraula són els principals protagonistes. Aquesta nova edició és cent per cent femenina, amb quatre autores imprescindibles del panorama català: Marta Buchaca, Clàudia Cedó, Daniela Feixas i Carla Torres. Dirigida per l’artista pluridisciplinària Leo Castro i interpretada per les actrius Cristina Cervià i Meritxell Yanes.

Sílvia Pérez Cruz & Marco Mezquida
2018-11-29 00:00 - 23:59 | Teatre Municipal de Girona, Plaça del Vi, 1, Girona, Espanya
La unió entre el talent i la veu de Sílvia Pérez Cruz i el pianista Marco Mezquida. Dues maneres d’entendre la música
L’admiració mútua de Sílvia Pérez Cruz i Marco Mezquida ha estat l’embrió i el punt de partida d’aquest projecte. Ell aporta el seu bagatge musical i la seva gran capacitat d’adaptació i improvisació al piano, demostrada en la seva col·laboració amb Sol Picó. Ella regala veritat en totes les músiques que toca, més enllà dels gèneres, ja sigui jazz, fado, flamenc, pop o folklore sud-americà. Una artista valenta, sensible i trencadora. D’aquesta unió de talents neix un espectacle que fusiona dues maneres de veure i viure la música. Un projecte artístic en comú tot just iniciat que segurament tindrà un llarg recorregut.

AMNÈ(I)S(T)IA: Say Sorry
2018-11-30 00:00 - 23:59 | Teatre de Salt
Els graduats de l’IT Teatre i el belga Chokri Ben Chikha creen un espectacle que fusiona dansa, teatre i Youtube
Aquest espectacle que fusiona teatre i dansa amb la televisió i el canal Youtube és especial. No tan sols perquè està inspirat pel director belga Chokri Ben Chikha. També ho és perquè és l’espectacle que surt del projecte IT Teatre. Una plataforma perquè els graduats de l’Escola Superior d’Art Dramàtic de l’Institut del Teatre participin en un muntatge professional vinculat a les formes teatrals contemporànies. Amb Ben Chikha s’ha treballat sobre la idea del silenci com a eina còmplice de la injustícia. El silenci per no parlar del passat més incòmode i dels vergonyants problemes del present, sobretot de la nostra incapacitat per entendre i acollir el nostre entorn més immediat.

XEBI SF
2018-11-30 00:00 - 23:59 | Sala La Planeta
El tercer disc en solitari del cantant i guitarrista gironí Xebi Salvatella
XEBI SF és el projecte en solitari del cantant i guitarrista gironí Xebi Salvatella (Sàvats). Quatre anys després del seu reeixit debut amb Duermevela, i un cop acabada l’extensa gira de Tibidabo, un disc qualificat per la crítica especialitzada com una «muntanya russa de sensacions i emocions», XEBI SF arriba al Temporada Alta per presentar-nos, en primícia, el seu tercer àlbum: De los delfines solo nos cuentan maravillas. Un treball arriscat i addictiu d’un músic ja consolidat, que arrisca i s’allunya de la norma i barreja pop i folk, concebut amb l’única premissa de no marcar-se límits en el procés de creació.

La resposta
2018-12-01 00:00 - 23:59 | Teatre Municipal de Girona, Plaça del Vi, 1, Girona, Espanya
Un espectacle sobre la fragilitat de l’ànima humana dirigit per Sílvia Munt
Una gota d’amor i una altra de verí. Les relacions que establim no són mai clares ni senzilles. La resposta és una
punyent obra de Brian Friel, un dels dramaturgs més reconeguts i estimats de la seva generació, sobre la fragilitat de l’ànima humana, amb un repartiment de luxe encapçalat per Emma Vilarasau i David Selvas. És la història d’una parella que està esperant la visita d’un agent literari que els podria facilitar els diners que necessiten, però la contrapartida que l’agent demana és un preu massa elevat… Quina resposta li donaran? Una història que conduirà l’espectador a un laberint de sentiments, ironia i drama.

Les noies de Mossbank Road (Palafrugell)
2018-12-01 00:00 - 23:59 | Teatre de Palafrugell
L’últim èxit de Sílvia Munt amb Marta Marco, Cristina Genebat i Clara Segura
Aquesta és la història de la Di, la Viv i la Rose. Tres dones molt diferents que un dia van creuar les seves vides en un pis d’estudiants a Mossbank Road. Els anys passaran, les dis-tàncies es comptaran per milers de quilòmetres i cada una prendrà el seu propi rumb. Però sabran com mantenir intacte aquest vincle d’una amistat forjada en la seva joventut entre drames i alegries. Una comèdia dramàtica d’Amelia Bullmore per al lluïment de tres grans actrius. Com en aquest brillant repartiment dirigit per Sílvia Munt. Un èxit recent de la cartellera barcelonina que continua emocionant el públic amb el seu precís retrat de l’amistat entre dones.

Clara Peya
2018-12-01 00:00 - 23:59 | Teatre de Salt
La pianista Clara Peya deconstrueix des del feminisme la idea d’amor romàntic a ritme de jazz, pop i electrònica
Jazz, pop, electrònica. Estómac és el vuitè disc de la pianista i compositora Clara Peya, que, seguint la recerca feminista iniciada amb Oceanes (Temps Record, 2017), busca deconstruir la idea de l’amor romàntic tal com l’entenem. Després d’haver escrit més de 300 cançons d’amor al llarg de la seva carrera musical, Peya es pregunta per què i de quina manera necessita cantar aquest amor. Un viatge visceral de Clara Peya a la recerca de l’amor en la seva essència més bàsica. Un pont entre el cor i les entranyes.

Vida
2018-12-01 00:00 - 23:59 | Sala La Planeta
Javier Aranda presenta una joia de petit format que s’ha endut molts premis
Una cistella de costura i dues mans és tot el que necessita Javier Aranda per crear vida. Bressolat per la banda sonora d’una màquina de cosir, el públic observa atònit com d’aquell cosidor ple de retalls i petits objectes oblidats neixen i moren éssers amb totes les emocions a flor de pell. Criatures que fan plorar i riure. Amb el seu segon muntatge, Aranda ha conquerit els premis més importants del sector, com els tres que recentment va obtenir a la Fira de Titelles de Lleida, entre els quals hi havia el guardó que atorga el jurat internacional al millor espectacle. Una joia teatral de petit format.

El Petit Príncep
2018-12-02 00:00 - 23:59 | Auditori de Girona
Més de 300 funcions d’aquest musical d’Àngel Llàcer i Manu Guix
Un espectacle premiat, aplaudit i estimat per més de 200.000 espectadors des de la seva estrena el 2014. Un clàssic contemporani entre els musicals de creació catalana. Ara tenim una nova oportunitat per submergir-nos en l’univers ple de màgia i poesia de Saint-Exupéry i gaudir de l’espectacular disseny audiovisual que reprodueix damunt l’escenari el bo i millor d’El Petit Príncep. De la mà d’aquest vailet de cabells rossos, ens farem amics d’una guineu, visitarem el planeta del Rei, ens enamorarem de la rosa i ens perdrem en el món del geògraf. I per unes hores, com Llàcer i Guix, tornarem a ser infants que juguen.

Mili KK
2018-12-02 00:00 - 23:59 | Sala La Planeta
Jumon Erra i Marc Angelet dirigeixen un espectacle de teatre Verbatim sobre el moviment que va aconseguir abolir la mili a Espanya
Durant els anys vuitanta, a Espanya la desobediència civil va aconseguir l’abolició del servei militar obligatori. Molts objectors de consciència, que es negaven a incorporar-se a l’exèrcit, van ser processats i van acabar en presons militars. El relat parteix del testimoni fidel de primera mà d’insubmisos, militars, periodistes, jutges i polítics. Un altre exercici de teatre Verbatim per conèixer les pràctiques i les contradiccions d’un moviment eminentment pacifista, que va aconseguir abolir la mili i va canviar la relació de la democràcia incipient amb l’estament militar.

Im Herzen der Gewalt (Al cor de la violència)
2018-12-03 00:00 - 23:59 | Teatre Municipal de Girona, Plaça del Vi, 1, Girona, Espanya
El director alemany Thomas Ostemeier (Shaubühne Berlin), un dels més importants de l’actualitat, adapta la novel·la autobiogràfica d’Édouard Louis
Amb Histoire de la violence, Édouard Louis es va consagrar el 2016 com un dels grans autors francesos contemporanis. Una novel·la amb forts traços autobiogràfics sobre una traumàtica experiència personal i les seves conseqüències. Sobre aquest text, Thomas Ostermeier —un dels directors alemanys més influents de l’actualitat— ha creat un revelador muntatge sobre el desig, la irrupció de la maduresa, la migració, el racisme, l’homofòbia i les latents formes de violència en una societat avançada i suposadament civilitzada. Una producció de la Schaubühne de Berlín amb una posada en escena impactant.

Ara
2018-12-04 00:00 - 23:59 | Cinema Truffaut
Una ficció documental basada en fets reals per desestigmatitzar l’anorèxia
Un equip de psicòlegs clínics lluiten amb l’única arma qual tenen, el sentit comú, contra el sense sentit al que es veuen abocades moltes noies com la Núria, una nova pacient anorèctica que arriba al centre on treballen i posa a prova la professionalitat dels terapeutes. Ara és una ficció, però res del que hi passa no és irreal: totes les actrius han tingut anorèxia i han passat per teràpia. Una reflexió sobre l’obsessió per la imatge i el culte al cos que domina la nostra societat. Una pel·lícula per desestigmatitzar l’anorèxia.

Llibràlegs IV (Biblioteca Just M. Casero)
2018-12-04 00:00 - 23:59

Les noies de Mossbank Road (Torroella)
2018-12-05 00:00 - 23:59 | Auditori Teatre Espai Ter

Les noies de Mossbank Road (Sant Feliu)
2018-12-06 00:00 - 23:59
El darrer èxit de Sílvia Munt amb Cristina Genebat, Marta Marco i Clara Segura
Aquesta és la història de la Di, la Viv i la Rose. Tres dones molt diferents que un dia van creuar les seves vides en un pis d’estudiants a Mossbank Road. Els anys passaran, les dis-tàncies es comptaran per milers de quilòmetres i cada una prendrà el seu propi rumb. Però sabran com mantenir intacte aquest vincle d’una amistat forjada en la seva joventut entre drames i alegries. Una comèdia dramàtica d’Amelia Bullmore per al lluïment de tres grans actrius. Com en aquest brillant repartiment dirigit per Sílvia Munt. Un èxit recent de la cartellera barcelonina que continua emocionant el públic amb el seu precís retrat de l’amistat entre dones.

TROIA, una veritable odissea!
2018-12-06 00:00 - 23:59 | Teatre Municipal de Girona, Plaça del Vi, 1, Girona, Espanya
Cor de Teatre tornen al Festival amb una proposta que barreja la Ilíada i l’Odissea amb música de Mozart, Verdi o Bach
Us atreviu a viure la Ilíada i l’Odissea com mai us les han explicades? Els integrants de Cor de Teatre (Operetta, Allegro…) ens faran viatjar amb les seves veus per alguns dels episodis més representatius i emocionants d’aquests dos poemes èpics, fundacionals de la cultura europea. Reviurem l’Olimp i els seus déus, el rapte d’Helena, la guerra de Troia, acompanyarem Ulisses en el seu perillós viatge de retorn a Ítaca, ple d’aventures. Un espectacle polifònico-teatral que és alhora un recorregut a cappella pels grans cors de la història de la música, amb peces de Purcell, Bach, Händel, Mozart, Verdi o Wagner.

Esmorza amb mi
2018-12-07 00:00 - 23:59
Després de Sé de un lugar, Iván Morales presenta una delicada comèdia sobre l’amor i l’atzar
Amb Sé de un lugar, Iván Morales es va revelar com un autor i director amb una sensibilitat especial per retratar la infelicitat i el fracàs, encara que vinguin disfressats d’una promesa de felicitat. Amb Esmorza amb mi, recupera d’alguna manera els seus personatges més estimats, ara amb més cicatrius i experiències vitals, però igual d’incapaços d’afrontar els seus desitjos i de prendre decisions correctes. Una delicada comèdia sobre l’amor i l’amistat que reafirma el seu talent per parlar de sentiments i de relacions personals en un món dominat per la precarietat, la inestabilitat i l’eterna adolescència.

Els ocells
2018-12-07 00:00 - 23:59 | Sala La Planeta
Després de l’èxit de Fairfly, la companyia La Calòrica adapta la primera comèdia que va qüestionar la democràcia
Després d’haver qüestionat amb una comèdia de gran èxit el capitalisme (Fairfly, programada també en aquesta edició del Temporada Alta), La Calòrica es proposa repetir aquella mateixa operació amb un altre gran mite: la democràcia. Humor negre per a una obra amb una oberta voluntat política per la qual desfilen temes com ara la corrupció, la traïció als ideals i els mecanismes que fa servir el poder per assimilar qualsevol intent de canvi o revolució social al més pur estil lampedusià. Desconstrucció de la democràcia inspirada en Els ocells d’Aristòfanes, la primera comèdia que atacava de cara les imperfeccions de la nounada democràcia.

Cronología de las bestias
2018-12-07 00:00 - 23:59 | Teatre Municipal de Girona, Plaça del Vi, 1, Girona, Espanya
Carmen Machi protagonitza la història d’una família escrita i dirigida pel cofundador de Timbre 4, Lautaro Perotti
Cronología de las bestias neix de la necessitat d’indagar fins on és capaç de mentir i mentir-se l’ésser humà. Un espectacle protagonitzat per Carmen Machi —debut de la gran actriu als escenaris gironins de Temporada Alta—, que narra la història d’una família destrossada per la desaparició del seu fill fa més de deu anys. Una família que, incapaç de suportar el dolor del que va passar, es veu obligada a defensar-se fins a les últimes conseqüències. Pel camí, descobriran fins on són capaços d’arribar per fugir de la veritat. La posada en escena, dividida en dues realitats, ens permetrà veure què passa en el present i en el passat. Un passat alterat pels records.

Ventura
2018-12-07 00:00 - 23:59
Una experiència teatral per a 25 espectadors situada en una casa particular que meravella al públic des del 2015
Ventura és un dels clàssics del Festival, teatre de proximitat portat a l’extrem on la història, el com s’explica i el lloc des d’on s’explica són indivisibles. L’espectador viu una expe-riència única, seguint el fil d’una història familiar que, com un trencaclosques, es va desgranant davant nostre i no ens deixa indiferents. Les vides de la Teresa i la Maria s’entrecreuen, les decisions i el destí poden jugar una mala passada i modificar la vida dels personatges per sempre més. Teatre vivencial en primera línia, on art i vida es confonen i ens commouen.

El cos es cola
2018-12-08 00:00 - 23:59 | Teatre de Salt
Un homenatge, en moviment, a la diversitat cultural creat pels alumnes de l’Institut Salvador Espriu en el marc del projecte A Tempo
Lucian Fermington és un expert en pedagogia que arriba a Salt des de Finlàndia amb una metodologia innovadora que assegura l’èxit acadèmic. El seu mètode té en compte tres aspectes dels alumnes: el corporal, el cognitiu i el social. La clau de l’excel·lència rau en el control del cos, en la repetició de rutines i a no fer diferències entre els estudiants. El que no ha tingut en compte és que Salt no és Hèlsinki. Amb aquesta peça, els alumnes de 4t d’ESO de l’Institut Salvador Espriu reten un homenatge a la diversitat i a la possibilitat de pensar en moviment. Els mateixos estudiants han escrit el guió i han dissenyat el vestuari i l’espai escènic amb l’ajuda de professionals.

La néta del senyor Linh
2018-12-08 00:00 - 23:59 | El Canal
Un espectacle interpretat per Lluís Homar dirigit pel prestigiós director belga Guy Cassiers sobre el drama dels refugiats
Pel prestigiós director belga Guy Cassiers, La néta del senyor Linh és un projecte europeu. Una idea compartida per Temporada Alta en la seva aposta decidida per col·laborar amb els creadors més importants del continent europeu en la manera de crear la peça i en el fons del conflicte que retrata. En cada nou muntatge estrenat a ciutats europees, el monòleg basat en la novel·la de Philippe Claudel s’adapta a la llengua, la cultura i la personalitat de l’actor que assumeix el text. A Catalunya, Lluís Homar. I en el fons, perquè aquesta faula sobre l’exili, la soledat i la identitat és també una metàfora sobre l’estat de confusió en què viu Europa.

Una lluita constant
2018-12-09 00:00 - 23:59 | Sala La Planeta
Un espectacle sobre activisme polític i la memòria viva creat per la companyia La Ruta 40 i la directora Carlota Subirós
Un projecte de recerca i creació escènica sobre l’activisme polític ha reunit la companyia La Ruta 40 i la directora Carlota Subirós. Com un exercici de memòria viva, l’espectacle ressegueix els fils de la lluita col·lectiva, que es transforma de generació en generació. Un espectacle que es mou entre el documental i la ficció per investigar diverses èpoques històriques —de les més llunyanes a les més recents—, buscant els moments clau de discussió col·lectiva en la lluita per transformar el món i la tensió que genera entre les exigències de la vida privada i la col·lectiva.

Les noies de Mossbank Road (Girona)
2018-12-09 00:00 - 23:59 | Teatre Municipal de Girona, Plaça del Vi, 1, Girona, Espanya
L’últim èxit de Sílvia Munt amb Marta Marco, Cristina Genebat i Clara Segura
Aquesta és la història de la Di, la Viv i la Rose. Tres dones molt diferents que un dia van creuar les seves vides en un pis d’estudiants a Mossbank Road. Els anys passaran, les distàncies es comptaran per milers de quilòmetres i cada una prendrà el seu propi rumb. Però sabran com mantenir intacte aquest vincle d’una amistat forjada en la seva joventut entre drames i alegries. Una comèdia dramàtica d’Amelia Bullmore per al lluïment de tres grans actrius. Com en aquest brillant repartiment dirigit per Sílvia Munt. Un èxit recent de la cartellera barcelonina que continua emocionant el públic amb el seu precís retrat de l’amistat entre dones.

VIII Torneig de Dramatúrgia
2018-12-10 00:00 - 23:59 | Sala La Planeta
Marta Aran – Mafalda Bellido – Cristina Clemente – Daniela Feixas – Joan Fullana – Paco Mir – Jordi Oriol – Roger Torns
Torna una nova edició de l’enfrontament més esperat, el gran combat de la dramatúrgia catalana. Ha aconseguit arribar a la vuitena edició i s’ha exportat a les illes Balears, País Valencià, Madrid i Amèrica del Sud. Com cada any, vuit autors s’enfronten cara a cara, amb textos de quaranta minuts i per a dos intèrprets. La lluita és cordial, les armes per abatre el contrincant són la paraula i l’enginy, però només hi ha un vencedor, que, com cada any, tria el públic assistent, el jutge in-dispensable d’aquests combats. El torneig ha esdevingut un dels esdeveniments més esperats i particulars del Festival.

COMBATS
08.10.18 – Daniela Feixas vs. Mafalda Bellido
15.10.18 – Paco Mir vs. Marta Aran
22.10.18 – Cristina Clemente vs. Roger Torns
05.11.18 – Jordi Oriol vs. Joan Fullana
SEMIFINALS
12.11.18 – Daniela Feixas vs. Cristina Clemente
19.11.18 – Marta Aran vs Jordi Oriol
GRAN FINAL
10.12.18 – Cristina Clemente vs Marta Aran

Cicle Ingmar Bergman
2018-12-12 00:00 - 2018-12-24 23:59 | Cinema Truffaut
Deu pel·lícules per endinsar-se en l’univers d’un dels millors directors de la història del cinema
Abans d’Ingmar Bergman, cap director no havia reflexionat de manera tan profunda sobre la mort, l’existència de Déu o el deteriorament de l’amor. Pel·lícules com Persona o El setè segell van contribuir a definir-lo com un dels grans artistes del segle xx. En ocasió del seu centenari, el Cinema Truffaut acull un cicle amb deu de les seves pel·lícules més importants.
OCTUBRE
03.10.18 – Un verano con Mónica
10.10.18 – El séptimo sello
17.10.18 – Fresas Salvajes
24.10.18 – Como un espejo
NOVEMBRE
07.11.18 – Persona
14.11.18 – La flauta màgica
21.11.18 – Gritos y susurros
28.11.18 – Sonata de Otoño
DESEMBRE
05.12.18 – De la vida de las marionetas
12.12.18 – Fanny y Alexander

Cantoras de la Candelaria
2019-01-31 08:00 - 17:00 | Teatro Timbre 4 de Buenos Aires
Un trio musical de poesia folklore.
Hi havia una vegada tres cantautores: Car Carrera, que després d’estudis musicals formals es va dedicar durant anys a la música de carrer, i ara dirigeix ensembles, tributs a Violeta Parra, a Margot Loyola, forma part del grup musical La Chirimia, i continua recorrent el país com a solista; La Buscaglione, actriu de teatre físic que durant els seus viatges comença a cantar les seves cançons ; i Meva Mohr, que va estudiar teatre a París, i després de cantar amb diferents representants de tradicions vocals alpines, mediterrànies, búlgares i llatinaamericanes, desenvolupa un llenguatge musical propi. Es troben al 2018, treballant al centre cultural “La Candelaria” a Talca on decideixen formar un trio de solistes solidàries, juganeres i inquietes.
Entre temes originals, folklore reinventat i tributs, van explicant la seva història i fan dialogar les seves poesies.

Dados tirados
2019-02-01 08:00 - 2019-02-10 17:00 | Sala Verdi de Montevideo
Una història que examina la ciutat contemporània
És una història de fantasmes que examina el Montevideo contemporani a través de l’òptica del Londres dels anys 60. Uruguai, com molts altres països, segueix fascinat amb la cultura anglesa dels setanta, el Londres dels Beatles i els Stones. D’on neix aquesta fascinació i per què encara persisteix? Andrés, és un jove presentador de televisió uruguaià que busca l’èxit a canvi de la seva vida personal. A través d’ell i altres personatges, l’obra parla del parany de l’èxit, i els perills de l’ambició.
